b"\n_START_ARTICLE_\nLie to Me\n_START_SECTION_\nPersoner og handling\n_START_PARAGRAPH_\nI serien assisterer, Dr. Cal Lightman (Tim Roth) og hans kollegaer i The Lightman Group, forskellige organisationer, normalt lokalt politi eller FBI, i deres arbejde. Dette arbejde, best\xc3\xa5r i at s\xc3\xb8ge sandheden, ved brug af psykologiske metoder. Dette g\xc3\xb8res ved at opfange s\xc3\xa5kaldte microexpressions, som er ufrivillige ansigtsudtryk, der forekommer n\xc3\xa5r man pr\xc3\xb8ver at skjule en f\xc3\xb8lelse. De metoder Dr. Cal Lightman bruger i serien, er baserede p\xc3\xa5 den virkelige person Dr. Paul Ekmans videnskabelige fund om microexpressions og ansigtets motorik. Foruden Cal Lightman er hovedkarakterne Dr. Gillian Foster (Kelli Williams), Eli Loker (Brendan Hines) og Ria Torres (Monica Raymund). De 4 hovedkarakterer er med i alle 48 afsnit af serien. En anden hovedperson er Cal Lightmans datter, Emily Lightman (Hayley McFarland), der er med i 40 afsnit. Handlingerne i serien, er en blanding af krimi og drama, hvor krimidelen er opgaverne der skal l\xc3\xb8ses og dramadelen omhandler Lightmans forhold til sin datter og sine ansatte.\n_START_SECTION_\nPriser og nomineringer\n_START_PARAGRAPH_\nSerien har vundet 3 priser. I 2009 vandt lydholdet bag serien en BMI TV Music Award og i 2011 fik Tim Roth, en People's Choice Award for 'Bedste TV Krimi Karakter' og serien vandt en People's Choice Award for 'Bedste TV Krimi Drama'. Serien har v\xc3\xa6ret nomineret til 4 andre priser.\n_START_SECTION_\nSoundtrack\n_START_PARAGRAPH_\nHovedsangen til serien er Brand New Day, skrevet af Ryan Star and Max Collins, og fremf\xc3\xb8rt af Ryan Star."